Συνάδελφοι, Ειμαι έγγαμος με 2 παιδιά ανήλικα.Η σύζυγός μου έχει στην ιδιοκτησία της από γονική παροχή μία κατοικία 70 τετραγωνικών περίπου στην οποία και διαμένουμε.Επειδή η συγκεκριμένη κατοικία είνα μικρή και δεν μπορεί να καλύψει τις οικογενειακές μας ανάγκες και δεν υπάρχει οικονομική δυνατότητα τουλάχιστον άμεσα για μεγαλύτερη κατοικία μήπως μπορώ να αγοράσω ένα μικρό διαμέρισμα μέσα στην ίδια πολυκατοικία 40 περίπου τετραγωνικών το οποίο πωλείται αυτό τον καιρό και να τύχω της απαλλαγής του φορου για πρώτη κατοικία μιας και το σύνολο των τετραγωνικών που δικαιούμαι βάσει της οικογενειακής μου κατάστασης δεν θα είναι πάνω από 110 τετραγωνικά. 

ΑΠΑΛΛΑΓΗ ΦΟΡΟΥ ΠΡΩΤΗΣ ΚΑΤΟΙΚΙΑΣ ΟΤΑΝ ΥΠΑΡΧΕΙ ΑΛΛΗ ΚΑΤΟΙΚΙΑ ΠΟΥ ΔΕΝ ΠΛΗΡΕΙ ΤΙΣ ΟΙΚΟΓΕΝΕΙΑΚΕΣ ΑΝΑΓΚΕΣ
όχι ! εκτός και αν το ένα διαμέρισμα συνορεύει με το άλλο και πρόκειται να συνενωθούν.. 

Καλησπέρα σας, Συγχαρητήρια για το εξαιρετικό forum σας Σύμφωνα με την την ΠΟΛ 1006.17-01-2011 με την οποία παρέχονται οδηγίες για την εφαρμογή του άρθρου 8 παρ. 1 και του άρθρου 4 παρ. 7 του ν.3899/2010, εφιστάται η προσοχή στα εξής: Δεν θεωρείται ότι αποκτάται πρώτη κατοικία, αν ο υπόχρεος, ο άλλος σύζυγος και τα τέκνα που τους βαρύνουν, σύμφωνα με τις διατάξεις του άρθρου 7 του Κ.Φ.Ε., έχουν δικαίωμα πλήρους κυριότητας ή ισόβιας επικαρπίας ή οίκησης, εξ ολοκλήρου ή επί ιδανικού μεριδίου, σε άλλη κατοικία ή κατοικίες, εφόσον τα άθροισμα της συνολικής επιφάνειας που τους αντιστοιχεί υπερβαίνει τα εβδομήντα (70) τ.μ. Η επιφάνεια αυτή προσαυξάνεται κατά είκοσι (20) τ.μ. για καθένα από τα δύο πρώτα τέκνα και κατά είκοσι πέντε (25) τ.μ. για το τρίτο και καθένα από τα επόμενα τέκνα που βαρύνουν τον υπόχρεο ή τον άλλο σύζυγο. Όταν ο ενδιαφερόμενος έχει 2 γκαρσονιέρες 34τμ και 36τμ (με άθροισμα 70,0 τμ) έχει δικαίωμα για πρώτη κατοικία? Η ΠΟΛ αναγράφει να υπερβαινει τα 70τμ. Με 70 τμ δεν υπερβαίνω τα 70,0τμ. Για να γίνω ακόμα πιο συγκεκριμένος: 1. Είχα και χρησιμοποίησα την απαλλαγή για τη μια γκορσονιερα. Έχω το δικαίωμα να πληρώσω το φόρο που της αντιστοιχεί και να ζητήσω τη μεταφορά της απαλλαγής στη νέα κατοικία? 2. Η νέα κατοικία έχει καθαρό εμβαδόν 150τμ. Η απαλλαγή από φορο θα ισχύσει μέχρι του ποσού που αντιστοιχεί στα 120τμ από τα 150τμ και το ποσό που αντιστοιχεί στα υπόλοιπα 30 τμ θα πληρωθεί ? 2. Δικαιούμαι να χρησιμοποιήσω τις ευνοικές διατάξεις της ΚΥΑ 3899/17-12-2010 ΦΕΚ 212Α άρθρο 8 εδάφιο 1? Δηλαδή να μην δηλώσω "ποθεν έσχες" για τήν αξία που αντιστοιχεί στα 120τμ και να δηλώσω μόνο για τη διαφορά των 30τμ μέχρι του συνόλου των 150τμ? 3. Για το ανωτέρω (2) ερώτημα: Δεν δηλώνω "πόθεν έσχες" ή δηλώνω ότι τα χρήματα θα μου τα δώσουν οι γονείς αλλά δεν υπάγονται στη φορολογία του 10% λόγω της ευνοικής ρύθμισης? 4. Η υπάλληλος της εφορίας (όπως και η συνάδελφος της στο υπουργείο που επικοινώνησαν τηλεφωνικά) θεωρεί ότι όταν το άθροισμα του εμβαδού των κατοικιών είναι ακριβως 70,0τμ (δεν το υπερβαινω), καλύπτω τις στεγαστικές μου ανάγκες. Πώς πρέπει να χειριστώ το γεγονός αυτό για να αποδείξω ότι είμαι στο όριο και ΔΕΝ το υπερβαίνω και συνεπώς δικαιούμαι να χρησιμοποιήσω τις ευνοικές ρυθμίσεις του νόμου? Στην ΚΥΑ 3899/2010 που αναγράφονται οι αλλαγες που αναγράφει και η ΠΟΛ 1006/2011 αναγράφει τη λέξη υπερβαίνει τα 70τμ. Σας ευχαριστώ 

Ξαναδιαβάζοντας αναλυτικά τη νομοθεσία,διαπίστωσα ότι με 2 γκαρσονιερες συνολικού εμβαδού 70τμ καλύπτω τις στεγαστικές μου ανάγκες (οπότε δεν δικαιούμαι να πάρω απαλλαγή για πρώτη κατοικία),αλλά δικαιούμαι να πάρω απαλλαγή από το "πόθεν έσχες" αφού δεν υπερβαίνω τα 70τμ. Σωστά ή κάνω λάθος? 

Η σύζυγος έχει αγορά ακινήτου (προ γάμου)με απαλλαγή α κατοικιας το 2004 34 τμ. Η ανέγερση κατοικίας στο ονομα του συζυγου με άδεια το 2003 αλλα με έναρξη εργασιών πολύ αργότερα 74 τμ θεωρείται ότι είναι πρώτη κατοικία?Πρέπει να εμφανιστεί το κόστος ανέγερσης στο Ε1? Ευχαριστώ 

Γιατί πρέπει να συνορεύουν; Άρθρο 8 του Ν.3899/2010 : ...."Κατά την εφαρμογή των προηγούμενων εδαφίων δεν θεωρείται ότι αποκτάται πρώτη κατοικία, αν ο υπόχρεος, ο άλλος σύζυγος και τα τέκνα που τους βαρύνουν, σύμφωνα με τις διατάξεις του άρθρου 7 του Κ.Φ.Ε., έχουν δικαίωμα πλήρους κυριότητας ή ισόβιας επικαρπίας ή οίκησης, εξ ολοκλήρου ή επί ιδανικού μεριδίου, σε άλλη κατοικία ή κατοικίες, εφόσον το άθροισμα της συνολικής επιφάνειας που τους αντιστοιχεί υπερβαίνει τα εβδομήντα (70) τ.μ.. Η επιφάνεια αυτή προσαυξάνεται κατά είκοσι (20) τ.μ. για καθένα από τα δύο πρώτα τέκνα και κατά είκοσι πέντε (25) τ.μ. για το τρίτο και καθένα από τα επόμενα τέκνα που βαρύνουν τον υπόχρεο ή τον άλλο σύζυγο..." Υπάρχει διάταξη η οποία αναφέρει ότι πρέπει να είναι ενωμένες οι κατοικίες; Και εγώ το βλέπω λογικό να είναι ενωμένες οι οικίες αλλά δεν μπορώ να βρω τη συγκεκριμένη διάταξη η οποία αναφέρει ότι πρέπει να είναι ενωμένες οι οικίες. 

Επίσης παραθέτω και το παρακάτω το οποίο ανέφερε σε άλλο θέμα ο diba: "Αριθμός 3003/2008 ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ ΤΜΗΜΑ Β' Συνεδρίασε δημόσια στο ακροατήριό του στις 2 Απριλίου 2008 με την εξής σύνθεση: Φ. Στεργιόπουλος, aντιπρόεδρος, Πρόεδρος του Β' Τμήματος, Αικ. Συγγούνα, Α.-Γ. Βώρος, Ε. Αναγνωστοπούλου, Β. Καλαντζή, Σύμβουλοι, Ι. Σύμπλης, Ειρ. Σταυρουλάκη, Πάρεδροι. Γραμματέας η Π. Στεργιοπούλου, Γραμματέας του Β΄ Τμήματος. Για να δικάσει την από 12 Μαρτίου 2003 αίτηση: Του............... , κατοίκου Γαλατσίου Αττικής (οδός ............ αρ. ..), ο οποίος δεν παρέστη, αλλά εμφανίσθηκε στο ακροατήριο και δήλωσε ότι εγκρίνει την άσκηση του ενδίκου μέσου, κατά του Υπουργού Οικονομίας και Οικονομικών, ο οποίος παρέστη με τον Θεόδ. Τσιρά, Πάρεδρο του Νομικού Συμβουλίου του Κράτους. Με την αίτηση αυτή ο αναιρεσείων επιδιώκει να αναιρεθεί η υπ' αριθ. 6235/2001 απόφαση του Διοικητικού Εφετείου Αθηνών. Η εκδίκαση άρχισε με την ανάγνωση της εκθέσεως του Εισηγητή, Συμβούλου Ι. Σύμπλη. Κατόπιν το δικαστήριο άκουσε τον αντιπρόσωπο του Υπουργού, ο οποίος ζήτησε την απόρριψη της υπό κρίση αιτήσεως. Μετά τη δημόσια συνεδρίαση το δικαστήριο συνήλθε σε διάσκεψη σε αίθουσα του δικαστηρίου ΚΑΙ ΑΦΟΥ ΜΕΛΕΤΗΣΕ ΤΑ ΣΧΕΤΙΚΑ ΕΓΓΡΑΦΑ ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 1. Επειδή γιά την άσκηση τής κρινομένης αιτήσεως έχει καταταθεί το κατά νόμον παράβολο (654085/2003 σειράς Α' ειδικό γραμμάτιο παραβόλου). 2. Επειδή, η υπόθεση συζητήθηκε στο Τμήμα με επταμελή σύνθεση, κατόπιν παραπομπής σε αυτό με την 3290/2007 απόφαση του Τμήματος με πενταμελή σύνθεση, λόγω της σπουδαιότητας ζητήματος που ανέκυψε. 3. Επειδή με την αίτηση αυτή ζητείται παραδεκτώς η αναίρεση τής 6235/2001 αποφάσεως τού Διοικητικού Εφετείου Αθηνών. Με την απόφαση αυτήν έγινε δεκτή έφεση τού αναιρεσιβλήτου Ελληνικού Δημοσίου κατά της 9752/1999 αποφάσεως τού Διοικητικού Πρωτοδικείου Αθηνών, εξαφανίσθηκε η απόφαση αυτή και απορρίφθηκε η προσφυγή τού αναιρεσείοντος κατά τής 3768/1998 αρνητικής απαντήσεως τού Προϊσταμένου τής ΔΟΥ Γαλατσίου, η οποία αφορούσε αίτημα τού αναιρεσείοντος περί επιστροφής φόρου μεταβιβάσεως ακινήτου δραχμών 3.437.905, ως αχρεωστήτως καταβληθέντος. Με την πρωτόδικη απόφαση η προσφυγή είχε γίνει δεκτή και είχε διαταχθεί η επιστροφή τού καταβληθέντος φόρου. 4. Επειδή, στο πρώτο εδάφιο τής παραγράφου 1 τού άρθρου 1 τού ν. 1078/1980 (Α 238), όπως αυτό είχε αντικατασταθεί με την παρ. 13 τού άρθρου 10 τού νόμου 2386/1996 (Α 43) και ίσχυε κατά τον κρίσιμο χρόνο, ορίζετο ότι "1. Συμβάσεις αγοράς εξ ολοκλήρου και κατά πλήρη κυριότητα ακινήτου από φυσικό πρόσωπο, έγγαμο, απαλλάσσονται από το φόρο μεταβίβασης, εφόσον ο αγοραστής ή η σύζυγος ή οποιοδήποτε από τα τέκνα αυτού που δεν έχει συμπληρώσει το 18ο έτος της ηλικίας του ή το 25ο, προκειμένου περί τέκνων που σπουδάζουν σε αναγνωρισμένες σχολές της ημεδαπής ή αλλοδαπής, δεν έχουν δικαίωμα πλήρους κυριότητας ή επικαρπίας ή οίκησης σε άλλη οικία ή διαμέρισμα που πληροί τις στεγαστικές ανάγκες της οικογένειάς τους, ή δικαίωμα πλήρους κυριότητας επί οικοπέδου οικοδομήσιμου ή επί ιδανικού μεριδίου οικοπέδου, στο οποίο αντιστοιχεί εμβαδόν κτίσματος που πληροί τις στεγαστικές του ανάγκες, που βρίσκονται σε πόλη με πληθυσμό άνω των 5.000 κατοίκων ή σε τουριστικές περιοχές". Στο πρώτο και δεύτερο εδάφιο τής παραγράφου 5 τού αυτού άρθρου (όπως το δεύτερο εδάφιο αυτής είχε αντικατασταθεί με την παρ. 3 του άρθρου 24 του Ν. 1828/1989 - Α 2) ορίζεται ότι "Η απαλλαγή από του φόρου μεταβιβάσεως δι' αγοράν οικίας ή διαμερίσματος ή οικοπέδου παρέχεται άπαξ. Κατ' εξαίρεση, για αγορά οικίας ή διαμερίσματος, παρέχεται απαλλαγή για μία ακόμη φορά και με τις ίδιες προϋποθέσεις, μετά πάροδο διετίας τουλάχιστον από της αρχικής αγοράς, εφ' όσον εκποιήθηκε η παλαιά οικία ή διαμέρισμα το οποίο δεν πληρούσε τις στεγαστικές ανάγκες της οικογένειάς του, όχι όμως σε συγγενείς αυτού εξ' αίματος ή εξ' αγχιστείας μέχρι του πρώτου βαθμού". 5. Επειδή, κατά την έννοια των ανωτέρω διατάξεων, ερμηνευομένων εν όψει τού σκοπού τους, που είναι η διευκόλυνση των εγγάμων, προκειμένου να αποκτήσουν ιδιόκτητη οικογενειακή στέγη, και τού άρθρου 21 τού Συντάγματος, το οποίο ορίζει ότι η οικογένεια και ο γάμος τελούν υπό την προστασία του Κράτους, στην περίπτωση που η οικογένεια δεν διαθέτει ιδιόκτητο ακίνητο, το οποίο να καλύπτει τις στεγαστικές της ανάγκες, οι έγγαμοι δικαιούνται απαλλαγής από τον φόρο μεταβιβάσεως ακινήτων, για την απόκτηση οικογενειακής στέγης, χωρίς να λαμβάνεται υπ' όψιν απαλλαγή από τον φόρο αυτό, της οποίας είχε τύχει ένας από τους συζύγους πριν από τον γάμο τούτο δε διότι ο άγαμος δεν τελεί υπό τις αυτές συνθήκες με τον έγγαμο ή την οικογένεια και, συνεπώς, η απαλλαγή, τής οποίας είχε τύχει, υπηρετούσε, όταν είχε δοθεί, πάντως, διαφορετικό σκοπό. Επομένως, στην περίπτωση που ο ένας από τους συζύγους είχε τύχει απαλλαγής από τον φόρο αυτό, πριν από τον γάμο, για την απόκτηση πρώτης κατοικίας, η εκποίηση τού ακινήτου αυτού δεν αποτελεί προϋπόθεση για την χορήγηση απαλλαγής από τον φόρο, για το ακίνητο που αποκτάται, ως οικογενειακή στέγη, μετά τον γάμο, διότι, για την οικογένεια, η απαλλαγή αυτή είναι η πρώτη που χορηγείται. 6. Επειδή, εν προκειμένω, κατά τα εκτιθέμενα στην προσβαλλομένη απόφαση, ο αναιρεσείων, έγγαμος με ένα παιδί, αγόρασε διαμέρισμα 93 τμ, υπέβαλε δε, σχετικά, την 611/27.7.1998 δήλωση φόρου μεταβιβάσεως ακινήτου και κατέβαλε τον αναλογούντα φόρο. Ακολούθως, υπέβαλε στην φορολογική αρχή αίτημα επιστροφής τού φόρου, που είχε καταβάλει, επικαλούμενος τις παρατεθείσες σε προηγούμενη σκέψη διατάξεις περί απαλλαγής από τον φόρο αυτό της πρώτης κατοικίας. Η φορολογική αρχή, με την ένδικη πράξη της, απέρριψε το αίτημα αυτό, με την αιτιολογία ότι ναι μεν η οικογένεια του αναιρεσείοντος δεν διέθετε ιδιόκτητη κατοικία που να πληροί τις στεγαστικές ανάγκες της, όμως η σύζυγος του είχε τύχει απαλλαγής από τον φόρο, πριν από τον γάμο, λόγω αγοράς πρώτης κατοικίας, το ακίνητο δε αυτό δεν είχε εκποιηθεί σε τρίτους και, συνεπώς, δεν συνέτρεχαν οι προϋποθέσεις χορηγήσεως δεύτερης απαλλαγής, που προβλέπονται από το δεύτερο εδάφιο τής παραγράφου 5 τού άρθρου 1 τού ν. 1078/1980. Την κρίση δε αυτή τής φορολογικής αρχής επεκύρωσε το διοικητικό εφετείο, με την ήδη προσβαλλομένη απόφασή του. Η κρίση όμως αυτή είναι, κατά τα βασίμως προβαλλόμενα με την κρινόμενη αίτηση, πλημμελώς αιτιολογημένη, γιά τους λόγους που έχουν εκτεθεί στην προηγούμενη σκέψη και, συνεπώς, πρέπει να αναιρεθεί η προσβαλλομένη απόφαση και η υπόθεση, η οποία χρειάζεται διευκρίνιση, ως προς το πραγματικό, να παραπεμφθεί στο ίδιο δικαστήριο, γιά νέα κρίση. Διά ταύτα Δέχεται την αίτηση. Αναιρεί την 6235/2001 απόφαση τού Διοικητικού Εφετείου Αθηνών, στο οποίο και παραπέμπει την υπόθεση κατά το σκεπτικό. Διατάσσει την απόδοση τού παραβόλου. Επιβάλλει στο Ελληνικό Δημόσιο την δικαστική δαπάνη τού αναιρεσείοντος που ανέρχεται σε τετρακόσια εξήντα (460) ευρώ. Η διάσκεψη έγινε στην Αθήνα στις 8 Απριλίου 2008 και η απόφαση δημοσιεύθηκε σε δημόσια συνεδρίαση της 15ης Οκτωβρίου 2008. Ο Πρόεδρος του Β' Τμήματος Η Γραμματέας του Β' Τμήματος Φ. Στεργιόπουλος Π. Στεργιοπούλου 

Εγώ Γιώργο απάντησα για απαλλαγή από φόρο μεταβίβασης.. και είχα πει .. αν διαθέτεις 70 τμ δεν μπορείς να απαλλαγείς για αγορά μικρότερης οικίας , εκτός και αν αγοράσεις γειτονικό διαμέρισμα με σκοπό να συνενώσεις τις δύο ιδιοκτησίες.. Εσύ σε τι αναφέρεσαι? 

Η απάντησή σου ήταν η εξής: "όχι ! εκτός και αν το ένα διαμέρισμα συνορεύει με το άλλο και πρόκειται να συνενωθούν.." Η ερώτηση που τέθηκε ήταν η εξής : "Συνάδελφοι, Ειμαι έγγαμος με 2 παιδιά ανήλικα.Η σύζυγός μου έχει στην ιδιοκτησία της από γονική παροχή μία κατοικία 70 τετραγωνικών περίπου στην οποία και διαμένουμε.Επειδή η συγκεκριμένη κατοικία είνα μικρή και δεν μπορεί να καλύψει τις οικογενειακές μας ανάγκες και δεν υπάρχει οικονομική δυνατότητα τουλάχιστον άμεσα για μεγαλύτερη κατοικία μήπως μπορώ να αγοράσω ένα μικρό διαμέρισμα μέσα στην ίδια πολυκατοικία 40 περίπου τετραγωνικών το οποίο πωλείται αυτό τον καιρό και να τύχω της απαλλαγής του φορου για πρώτη κατοικία μιας και το σύνολο των τετραγωνικών που δικαιούμαι βάσει της οικογενειακής μου κατάστασης δεν θα είναι πάνω από 110 τετραγωνικά." Η ερώτησή μου ήταν :".....Υπάρχει διάταξη η οποία αναφέρει ότι πρέπει να είναι ενωμένες οι κατοικίες; Και εγώ το βλέπω λογικό να είναι ενωμένες οι οικίες αλλά δεν μπορώ να βρω τη συγκεκριμένη διάταξη η οποία αναφέρει ότι πρέπει να είναι ενωμένες οι οικίες." Και ανέφερα επιπλέον ότι βάση συγκεκριμένης απόφασης ελληνικού δικαστηρίου ότι η απαλλάγή πριν από τον γάμο δεν επηρεάζει την απαλλάγή μετά τον γάμο για αγορά α' κατοικίας.(συνοπτικά ανέφερα την απόφαση) Επαναλαμβάνω , παρ'ολο που πιστεύω ότι το λογικό θα ήταν ότι πρέπει να συνορεύουν οι οικίες και να ενωθούν, υπάρχει κάποια συγκεκριμένη απόφαση για το παραπάνω; Ρωτώ γιατί η διάταξη αναφέρει : "...εφόσον σε άλλη κατοικία ή κατοικίες..." Ίσως κάτι να μην έχω καταλάβει.Αν σου είναι εύκολο και έχεις την διάθεση μου διευκρινίζεις για τυχόν δική μου παρερμήνευση. 

Αυτό που ανέφερα βασιζόταν σε μια ΠΟΛ του 93-94 αν θυμάμαι καλά.. 
που έλεγε ότι μπορείς να πάρεις απαλλαγή, ενώ ήδη έχεις πάρει, αν η νέα αγορά αφορά γειτονικό διαμέρισμα, που πρόκειται να συνενωθεί με το υπάρχον.. 
Και ήταν συνέχεια άλλης ΠΟΛ που αφορούσε την απαλλαγή από τον φόρο σε περίπτωση κληρονομιάς/παροχής επικαρπίας σε ψιλό κύριο.. 
Αλλά όλα αυτά είναι αρχαία ιστορία.. 
Για αυτό που ρωτάς εσύ απαντάει η ΠΟΛ 1039/2003 
http://www.taxheaven.gr/laws/circular/index/circular/29/hl/1039 
τα συζητάγαμε θυμάμαι με τον Κarolo πριν πέντε χρόνια.. 
http://www.taxheaven.gr/acforum/index.php?showtopic=22454 

Που λέει η παραπάνω ΠΟΛ για συνένωση των 2 οικειών; 
Αυτό που είδα μέσα στα άλλα είναι ότι "....Το νέο ακίνητο για το οποίο χορηγείται απαλλαγή σύμφωνα με τις ανωτέρω διατάξεις δεν απαιτείται να είναι μεγαλύτερο του πρώτου σε δομημένη ή δομήσιμη επιφάνεια κυρίων χώρων. 
Συνεπώς, αυτό μπορεί να είναι ίσο, μεγαλύτερο ή ακόμα και μικρότερο του πρώτου ακινήτου. Οι βοηθητικοί χώροι δε θα επηρεάζουν πλέον ούτε θετικά ούτε αρνητικά τη χορήγηση της απαλλαγής. Ομοίως γίνεται δεκτό, κατ' ανάλογη και ενιαία αντιμετώπιση, ότι και στην περίπτωση χορήγησης απαλλαγής για πρώτη (αρχική) φορά, δεν απαιτείται το αγοραζόμενο ακίνητο να είναι μεγαλύτερο εκείνου που έχει ήδη στην κυριότητά του ο αγοραστής, όπως απαιτείτο μέχρι σήμερα μετά από σχετική διοικητική νομολογία..." 
Αναφέρει και παρ.15 του άρθρου 1 του Ν.1078/1980 που δεν μπορώ να το ανοίξω. 

Βρε Γιώργο.. είπα εγώ ότι το αναφέρει? 
Γιατί δεν μας λες τι ακριβώς ψάχνεις να συνεννοηθούμε.. 
Υ.Γ. χαιρετίσματα στα Σάλωνα. 
